9. การจัดการ

โครงสร้างการจัดการ

  คณะกรรมการ

โครงสร้างกรรมการบริษัทประกอบด้วยคณะกรรมการจำนวน 3 ชุด ได้แก่ คณะกรรมการบริษัท

ประกอบด้วยกรรมการจำนวน 15 ท่าน คณะกรรมการบริหาร ประกอบด้วยกรรมการบริหารจำนวน
5 ท่าน

และคณะกรรมการตรวจสอบ ประกอบด้วยกรรมการตรวจสอบจำนวน 3 ท่าน ณ วันที่ 31 ธันวาคม
2548

รายละเอียดของคณะกรรมการทั้ง 3 ชุด เป็นดังนี้

+---------------------------+--------------+--------------+----------+
| รายชื่อ                     | คณะกรรมก     | คณะ          |  คณ      |
|                           | ารบริษัท ^(/1) | กรรมการบริหาร | ะกรรมการ |
|                           |              |              |          |
|                           |              |              |  ตรวจสอบ |
+---------------------------+--------------+--------------+----------+
| 1. นายโชคชัย อักษรนันท์       | ประธาน       | -            | -        |
+---------------------------+--------------+--------------+----------+
| 2. นายบุญปกรณ์ โชควัฒนา      | รองประธาน    | -            | -        |
+---------------------------+--------------+--------------+----------+
| 3. นายบุณยสิทธิ์ โชควัฒนา      | กรรมการ      | ประธาน       | -        |
+---------------------------+--------------+--------------+----------+
| 4. นายสำเริง มนูญผล         | กรรมการ      |  กรรมการ     | -        |
+---------------------------+--------------+--------------+----------+
| 5. นายสมศักดิ์ ธนสารศิลป์      | กรรมการ      | กรรมการ      | -        |
+---------------------------+--------------+--------------+----------+
| 6. นายสันติ วิลาสศักดานนท์     | กรรมการ      | กรรมการ      | -        |
+---------------------------+--------------+--------------+----------+
| 7. นายทนง ศรีจิตร์           | กรรมการ      | กรรมการ      | -        |
+---------------------------+--------------+--------------+----------+
| 8. นายกำธร พูนศักดิ์อุดมสิน     | กรรมการ      | -            | -        |
+---------------------------+--------------+--------------+----------+
| 9. นายพิพัฒ พะเนียงเวทย์      | กรรมการ      | -            | -        |
+---------------------------+--------------+--------------+----------+
| 10. นายบุญเกียรติ โชควัฒนา    | กรรมการ      | -            | -        |
+---------------------------+--------------+--------------+----------+
| 11. นายวัฒนเกียรติ จิรสิทธิธำรง | กรรมการ      | -            | -        |
+---------------------------+--------------+--------------+----------+
| 12. นายซึโยชิ โนโระ (อิสระ)  | กรรมการ      | -            |          |
+---------------------------+--------------+--------------+----------+
| 13. นายวันชัย อ่ำพึ่งอาตม์      | กรรมการ      | -            | ประธาน   |
| (อิสระ)                    |              |              |          |
+---------------------------+--------------+--------------+----------+
| 14. นายสุรินทร์ วัฒนศิริพงษ์     | กรรมการ      | -            | กรรมการ  |
| (อิสระ)                    |              |              |          |
+---------------------------+--------------+--------------+----------+
| 15. นายสมพงษ์ วนาภา (อิสระ) | กรรมการ      | -            | กรรมการ  |
+---------------------------+--------------+--------------+----------+

 ^(/1) กรรมการทุกคนเป็นกรรมการผู้มีอำนาจลงนาม โดยในการลงนามนั้นกรรมการสองคนลงลายมือชื่อร่วมกันและประทับตราสำคัญของบริษัท 

 ^(/1) รายละเอียดของกรรมการ ปรากฏในเอกสารแนบ 1 

นางดรุณี สุนทรธำรง ตำแหน่ง เลขานุการคณะกรรมการบริษัท

ขอบเขตอำนาจหน้าที่ที่สำคัญของคณะกรรมการแต่ละชุดมีดังนี้

คณะกรรมการบริษัท

  1. อนุมัติการให้กู้ยืม หรือการเข้าค้ำประกันวงเงินสินเชื่อแก่บริษัท
  ที่มีความสัมพันธ์ทางธุรกิจกับบริษัท

  ในฐานะผู้ถือหุ้นหรือบริษัทที่ทำการค้าระหว่างกัน ในส่วนที่เกินอำนาจของคณะกรรมการบริหาร

  2. อนุมัติธุรกรรมในกิจกรรมจัดหาเงิน บริหารเงิน และ/หรือ การบริหารงาน
  ในเรื่องที่เกินอำนาจของ

  คณะกรรมการบริหาร

  3. กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ แผนงาน
  และงบประมาณ

  ประจำปี

  4. แต่งตั้งกรรมการตรวจสอบ และกำหนดขอบเขต อำนาจ หน้าที่
  และความรับผิดชอบของคณะกรรมการ

  ตรวจสอบ

  5. แต่งตั้ง ถอดถอนกรรมการบริหาร และกำหนดขอบเขตอำนาจหน้าที่ของคณะกรรมการบริหาร

  6. ให้ความเห็นชอบรายงานทางการเงินที่ผู้สอบบัญชี และคณะกรรมการตรวจสอบได้ตรวจสอบ
  และ/หรือ

  สอบทานแล้ว

7.  ดูแลการปฏิบัติงานของบริษัทให้เป็นไปตามกฎหมาย วัตถุประสงค์
    และข้อบังคับของบริษัทตลอดจน

  มติที่ประชุมผู้ถือหุ้น

คณะกรรมการบริหาร

1.  เสนอนโยบาย แผนงาน และงบประมาณประจำปีต่อคณะกรรมการบริษัท

2.  พิจารณาอนุมัติการจัดหาและลงทุนในทรัพย์สินถาวรแต่ละครั้งไม่เกิน 20 ล้านบาท

3.  อนุมัติการลงทุน ขายเงินลงทุนในหุ้นสามัญ และ/หรือ
    หลักทรัพย์อื่นใดที่ออกโดยบริษัทอื่นในวงเงิน

  แต่ละครั้งไม่เกิน 20 ล้านบาท

4.  อนุมัติการขอกู้ยืมเงินและเงื่อนไข เพื่อใช้ในกิจการแต่ละครั้งไม่เกิน 200 ล้านบาท

5.  อนุมัติการให้กู้ยืมแก่บริษัทที่มีความสัมพันธ์ทางธุรกิจกับบริษัทในฐานะผู้ถือหุ้นหรือบริษัทที่ทำการค้าระหว่างกันแห่งละไม่เกิน
    20 ล้านบาท

6.  อนุมัติการเข้าเป็นผู้ค้ำประกันการใช้สินเชื่อของบริษัทที่มีความสัมพันธ์ทางธุรกิจกับบริษัทในฐานะผู้ถือหุ้นหรือบริษัทที่ทำการค้าระหว่างกันแห่งละไม่เกิน
    20 ล้านบาท

7.  พิจารณาและอนุมัติการจัดทำนิติกรรมสัญญาใด ๆ ที่ผูกพันบริษัท
    และ/หรือที่มิใช่ปกติวิสัยของธุรกิจ

  ในวงเงินแต่ละครั้งไม่เกิน 20 ล้านบาท

8.  ดูแลให้มีการจัดทำรายงานทางการเงินให้ผู้สอบบัญชีทำการตรวจสอบ
    และ/หรือสอบทานแล้วเสนอต่อ

  คณะกรรมการตรวจสอบ และคณะกรรมการบริษัท ตามลำดับ

9.  กำกับดูแลกิจการของบริษัท และดูแลการดำเนินงานของบริษัทให้เป็นไปโดยไม่ขัดต่อกฎหมาย
    ระเบียบ

  ข้อบังคับของทางราชการ ข้อบังคับของบริษัท และศีลธรรมอันดีของประชาชน

  คณะกรรมการตรวจสอบ

  1. สอบทานรายงานทางการเงินของบริษัท ให้ตรงต่อความเป็นจริง
  ครบถ้วนเพียงพอและเชื่อถือได้

  2. สอบทานให้บริษัทมีระบบการควบคุมภายในที่เหมาะสมและมีประสิทธิภาพ

  3. พิจารณา คัดเลือก และเสนอแต่งตั้งผู้สอบบัญชีของบริษัท และกำหนดค่าตอบแทน

  4. สอบทานให้บริษัทปฏิบัติตามข้อกำหนด และกฎหมายที่เกี่ยวข้อง

  5. สอบทานไม่ให้เกิดความขัดแย้งทางผลประโยชน์

  6. ปฏิบัติการอื่นใดตามที่คณะกรรมการของบริษัทมอบหมาย และคณะกรรมการตรวจสอบเห็นชอบ

7.  จัดทำรายงานประจำปี
    โดยเปิดเผยถึงการกำกับดูแลกิจการของคณะกรรมการตรวจสอบต่อผู้ถือหุ้น

  ในรายงานประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

นอกจากนั้นในปี 2546 SPI ได้มีการจัดองค์กรใหม่ โดยมีรายละเอียดดังนี้

+-------------------------+--------------------------------------------+
| รายชื่อ                   | ตำแหน่ง ^(/2)                               |
+-------------------------+--------------------------------------------+
| 1. นายสันติ วิลาสศักดานนท์   | ผู้จัดการใหญ่ และผู้อำนวยการบริหาร 1              |
+-------------------------+--------------------------------------------+
| 2. นายทนง ศรีจิตร์         | ผู้ช่วยผู้จัดการใหญ่ และผู้อำนวยการบริหาร 2          |
+-------------------------+--------------------------------------------+
| 3. นางดรุณี สุนทรธำรง      |  ผู้จัดการฝ่ายกลาง                             |
+-------------------------+--------------------------------------------+
| 4. นางนิสา จินดาสมบัติเจริญ  | ผู้จัดการฝ่ายบัญชี                               |
+-------------------------+--------------------------------------------+
| 5. นายสมชัย พันธุ์พฤกษ์      | ผู้จัดการฝ่ายการเงิน                            |
+-------------------------+--------------------------------------------+
| 6. นายวิชัย เลาหวิจิตร      | ผู้จัดการฝ่ายกฎหมาย                            |
+-------------------------+--------------------------------------------+
| 7. น.ส.เสาวนีย์ นำเบญจพล  | ผู้จัดการฝ่ายทรัพยากรบุคคล                       |
+-------------------------+--------------------------------------------+
| 8. นางพิมพ์สิริ ควรสุวรรณ    | ผู้จัดการฝ่ายส่งเสริมธุรกิจ                        |
+-------------------------+--------------------------------------------+
| 9. นายชูโต จิระคุณากร      | ผู้จัดการโครงการศรีราชา                        |
+-------------------------+--------------------------------------------+
| 10. นายอนันต์ สุ่นปาน       | ผู้จัดการโครงการกบินทร์บุรี                       |
+-------------------------+--------------------------------------------+
| 11. นายชุมพล สุวรรณรัตน์    | ผู้จัดการโครงการลำพูน                          |
+-------------------------+--------------------------------------------+

^(/2) รายละเอียดของผู้บริหารปรากฏในเอกสารแนบ 1

ซึ่งผู้ดำรงตำแหน่งข้างต้น จัดเป็นผู้บริหารตามคำจำกัดความของคณะกรรมการกำกับหลักทรัพย์และ

ตลาดหลักทรัพย์

  อำนาจ – หน้าที่ของผู้บริหารที่สำคัญมีดังนี้

  มีหน้าที่ในการปฏิบัติงานให้เป็นไปตามเป้าหมายที่คณะกรรมการบริษัทและคณะกรรมการบริหารมอบหมาย
  โดยมีการแบ่งแยกอำนาจหน้าที่ตามความรับผิดชอบ

9.2 การสรรหากรรมการ

SPI ยังไม่มีคณะกรรมการสรรหา เพื่อคัดเลือกบุคคลที่จะแต่งตั้งเป็นกรรมการ
ทั้งนี้คณะกรรมการของ

SPI จะต้องได้รับเลือกตั้งจากที่ประชุมผู้ถือหุ้นหรือคณะกรรมการบริษัทแล้วแต่กรณี โดยต้องมีคุณสมบัติ

และไม่มีลักษณะต้องห้ามตามกฎหมายมีจำนวนไม่น้อยกว่า 5 คน และกรรมการไม่น้อยกว่ากึ่งหนึ่งของ

จำนวนกรรมการทั้งหมดต้องมีถิ่นที่อยู่ในราชอาณาจักร
ทั้งนี้ในการคัดเลือกบุคคลที่จะดำรงตำแหน่งกรรมการ

SPI ได้กำหนดแนวทางการสรรหาและแต่งตั้งกรรมการบริษัท ดังนี้

  (1) ในการประชุมสามัญประจำปีทุกครั้งกรรมการจำนวน 1 ใน 3
  ต้องออกจากตำแหน่งตามวาระ

  ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับ

  ส่วน 1 ใน 3 กรรมการที่จะออกจากตำแหน่งในปีแรกและปีที่ 2 ภายหลังจดทะเบียนบริษัทนั้น

  ให้ใช้วิธีจับฉลากกันว่าผู้ใดจะออก ส่วนปีต่อไปให้กรรมการคนที่อยู่ในตำแหน่งนานที่สุดนั้น

  เป็นผู้ออกจากตำแหน่ง กรรมการที่ออกตามวาระนี้อาจได้รับเลือกตั้งใหม่ได้

  (2) กรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
  ให้คณะกรรมการ

  เลือกบุคคลซึ่งมีคุณสมบัติ และไม่มีลักษณะต้องห้ามตามกฎหมายเข้าเป็นกรรมการแทนตำแหน่ง

  กรรมการที่ว่างในการประชุมคณะกรรมการคราวถัดไป เว้นแต่วาระของกรรมการจะเหลือ

  น้อยกว่า 2 เดือน บุคคลซึ่งเข้าเป็นกรรมการแทนดังกล่าว
  จะอยู่ในตำแหน่งกรรมการได้เพียงเท่า

  วาระที่เหลืออยู่ของกรรมการที่ตนแทน

  ทั้งนี้ ข้อบังคับของบริษัทกำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์ และวิธีการ

  ต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

  (2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1) เลือกตั้งบุคคลคนเดียว
  หรือหลายคน

  เป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

  (3)
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวน

  กรรมการที่ที่ประชุมผู้ถือหุ้นต้องเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับ

  ถัดลงมามีคะแนนเสียงเท่ากันเกินจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้น ให้

  ประธานเป็นผู้ออกเสียงชี้ขาด

9.3 ค่าตอบแทนผู้บริหาร

  (1) ค่าตอบแทนที่เป็นตัวเงิน

  (1.1) ค่าตอบแทนคณะกรรมการบริษัท

  ค่าตอบแทน (ประกอบด้วยค่าเบี้ยประชุม และค่าพาหนะ) ที่กรรมการแต่ละรายได้รับ

  ในปี 2548 มีดังนี้

+---------------------------------------------+------------------------+
|  รายชื่อ                                      |  จำนวนเงิน (บาท)        |
+---------------------------------------------+------------------------+
| 1. นายโชคชัย อักษรนันท์ (ประธาน)                | 472,000                |
+---------------------------------------------+------------------------+
| 2. นายบุญปกรณ์ โชควัฒนา                        | 422,000                |
+---------------------------------------------+------------------------+
| 3. นายสำเริง มนูญผล                           | 422,000                |
+---------------------------------------------+------------------------+
| 4. นายบุณยสิทธิ์ โชควัฒนา                        | 422,000                |
+---------------------------------------------+------------------------+
| 5. นายสันติ วิลาสศักดานนท์                       | 422,000                |
+---------------------------------------------+------------------------+
| 6. นายสมศักดิ์ ธนสารศิลป์                        | 422,000                |
+---------------------------------------------+------------------------+
| 7. นายทนง ศรีจิตร์                             | 422,000                |
+---------------------------------------------+------------------------+
| 8. นายกำธร พูนศักดิ์อุดมสิน                       | 322,000                |
+---------------------------------------------+------------------------+
| 9. นายพิพัฒ พะเนียงเวทย์                        | 298,000                |
+---------------------------------------------+------------------------+
| 10. นายวัฒนเกียรติ จิรสิทธิธำรง                   | 304,000                |
+---------------------------------------------+------------------------+
| 11. นายซึโยชิ โนโระ                           | 322,000                |
+---------------------------------------------+------------------------+
| 12. นายบุญเกียรติ โชควัฒนา                      | 310,000                |
+---------------------------------------------+------------------------+
| 13. นายวันชัย อ่ำพึ่งอาตม์                        | 286,000                |
+---------------------------------------------+------------------------+
| 14. นายสุรินทร์ วัฒนศิริพงษ์                       | 322,000                |
+---------------------------------------------+------------------------+
| 15. นายสมพงษ์ วนาภา                          | 298,000                |
+---------------------------------------------+------------------------+
| 16. *นายมนัส ลีวีระพันธุ์                         | 24,000                 |
|                                             |                        |
| 17. *นายเหลือ สงวนพงษ์                        | 24,000                 |
+---------------------------------------------+------------------------+
| รวม                                         | 5,514,000              |
+---------------------------------------------+------------------------+

  *นายมนัส ลีวีระพันธุ์ เป็น กรรมการบริษัท ถึงเดือน เมษายน 2548

  *นายเหลือ สงวนพงษ์ เป็นกรรมการบริษัท ถึงเดือน พฤษภาคม 2548

ค่าตอบแทนกรรมการตรวจสอบ

ค่าตอบแทน (คือเบี้ยประชุม) ที่กรรมการตรวจสอบแต่ละรายได้รับในปี 2548 มีดังนี้

ตั้งแต่เดือน มกราคม- เมษายน 2548 ประกอบด้วย

+--------------------------------------------+-------------------------+
|  รายชื่อ                                     |  จำนวนเงิน (บาท)         |
+--------------------------------------------+-------------------------+
| 1. นายเหลือ สงวนพงษ์ (ประธาน)                | 80,000                  |
+--------------------------------------------+-------------------------+
| 2. นายโชคชัย อักษรนันท์                        | 40,000                  |
+--------------------------------------------+-------------------------+
| 3. นายสุรินทร์ วัฒนศิริพงษ์                       | 40,000                  |
+--------------------------------------------+-------------------------+
| รวม                                        | 160,000                 |
+--------------------------------------------+-------------------------+

ในการประชุมคณะกรรมการบริษัทครั้งที่ 1 (ชุดที่ 12) เมื่อวันที่ 12 พฤษภาคม 2548 ได้มีมติ

แต่งตั้งคณะกรรมการตรวจสอบแทนคณะกรรมการตรวจสอบที่ต้องออกตามวาระดังนี้

+--------------------------------------------+-------------------------+
|  รายชื่อ                                     |  จำนวนเงิน (บาท)         |
+--------------------------------------------+-------------------------+
| 1. นายวันชัย อ่ำพึ่งอาตม์ (ประธาน)               | 120,000                 |
+--------------------------------------------+-------------------------+
| 2. นายสุรินทร์ วัฒนศิริพงษ์                       | 60,000                  |
+--------------------------------------------+-------------------------+
| 3. นายสมพงษ์ วนาภา                          | 60,000                  |
+--------------------------------------------+-------------------------+
| รวม                                        | 240,000                 |
+--------------------------------------------+-------------------------+

  (1.2) ค่าตอบแทนคณะกรรมการบริหาร และผู้บริหาร

  ค่าตอบแทน (ประกอบด้วย เงินเดือน เบี้ยประชุม เงินอุดหนุน) ที่คณะกรรมการ

  บริหาร และผู้บริหารได้รับในปี 2548 เป็นเงิน 41,348,409.- บาท

  (2) ค่าตอบแทนอื่น

  SPI ได้ตั้งกองทุนสำรองเลี้ยงชีพขึ้น โดยผู้บริหารที่เป็นสมาชิกกองทุนสำรองเลี้ยงชีพ จะได้

  รับเงินสมทบกองทุนทุกเดือนในอัตราร้อยละ 8 ของค่าจ้าง โดยสมาชิกต้องสะสมเงินเข้ากองทุน

  ในอัตราเดียวกันด้วย หากเดือนใดสมาชิกไม่ได้สะสมเงินเข้ากองทุน
  นายจ้างไม่ต้องจ่ายเงินสมทบ

  ให้สมาชิกผู้นั้นในเดือนนั้น ๆ เมื่อสมาชิกสิ้นสภาพลงสมาชิกจะได้รับเงินสมทบรวมทั้งส่วนเฉลี่ย

  ผลประโยชน์สุทธิตามเงื่อนไขของกองทุน

การกำกับดูแลกิจการ

คณะกรรมการบริษัทได้ให้ความสำคัญต่อการสร้างระบบการกำกับดูแลกิจการที่ดี เพื่อให้การดำเนิน

ธุรกิจของ SPI เป็นไปอย่างมีประสิทธิภาพ มั่นคง เจริญเติบโต
และเป็นธรรมต่อผู้มีส่วนเกี่ยวข้องทุกฝ่าย

ตลอดจนเพิ่มมูลค่าทางเศรษฐกิจและความมั่งคั่งแก่ผู้ถือหุ้น
โดยมีนโยบายในการบริหารงานบนพื้นฐานความ

ซื่อสัตย์ สุจริต มีจริยธรรม โปร่งใส
พร้อมทั้งพัฒนาให้เหมาะสมกับการเปลี่ยนแปลงทางเศรษฐกิจและสังคม

เพื่อประโยชน์สุขอย่างสมดุลและยั่งยืน ตามหลักการกำกับดูแลกิจการที่ดี 15 ข้อ
ของตลาดหลักทรัพย์แห่ง

ประเทศไทย และได้ผ่านการอนุมัติหลักการกำกับดูแลกิจการที่ดีจากคณะกรรมการบริษัท ครั้งที่ 7
(ชุดที่ 9)

เมื่อวันที่ 14 พฤศจิกายน 2545 ซึ่งประกอบด้วยนโยบายในการกำกับดูแลกิจการ จริยธรรมธุรกิจ
และ

จรรยาบรรณพนักงาน

  1. นโยบายเกี่ยวกับการกำกับดูแลกิจการ

  เพื่อให้ได้มาซึ่งความเจริญก้าวหน้าและความมั่นคงของบริษัทส่งผลดีต่อผู้ถือหุ้นผู้มีส่วนเกี่ยวข้อง

และสังคมโดยส่วนรวม ด้วยการดำเนินงานอย่างมีประสิทธิภาพ โปร่งใส
แสดงออกถึงความรับผิดชอบ

ต่อการดำเนินงานขององค์กรคณะกรรมการบริษัทจึงได้กำหนดนโยบายในการกำกับดูแลกิจการไว้
ดังนี้

(1) ดำเนินการให้โครงสร้างการจัดการของบริษัท มีการกำหนดขอบเขตอำนาจหน้าที่ และ

  ความรับผิดชอบของคณะกรรมการแต่ละชุดและผู้บริหารอย่างชัดเจน

(2) ดำเนินการให้เชื่อมั่นได้ว่ารายงานทางการเงินสะท้อนผลการดำเนินงานที่แท้จริง และมี

  การประเมิน กำหนด วางมาตรการในการป้องกัน และจัดการความเสี่ยงให้อยู่ในระดับ

  ที่เหมาะสม

(3) ดำเนินการให้เชื่อมั่นได้ว่ากระบวนการต่าง ๆ ของบริษัท เป็นไปอย่างมีประสิทธิภาพ

  และประสิทธิผล ภายใต้หลักการการถ่วงดุลอำนาจที่โปร่งใสและตรวจสอบได้

(4) ดำเนินการกับความขัดแย้งทางผลประโยชน์ด้วยความรอบคอบและมีเหตุมีผลโดยยึดถือประโยชน์ของบริษัทเป็นที่ตั้ง
    ด้วยการจัดวางระบบการปฏิบัติงานที่โปร่งใส

(5) ดำเนินการให้มีการเปิดเผยข้อมูลอย่างถูกต้อง ครบถ้วน ตราบเท่าที่ไม่กระทบต่อ

  ประโยชน์อันชอบธรรมของบริษัท

(6) มุ่งมั่นสู่ความเป็นเลิศในการดำเนินธุรกิจ โดยยึดมั่นในการสร้างความพึงพอใจให้แก่

  ลูกค้าด้วยการรับฟังและทบทวนตนเอง เพื่อสร้างสรรค์สิ่งที่ดีที่สุดอยู่เสมอ

(7) ปลูกฝังคุณธรรม สร้างจิตสำนึกอันดีงาม พัฒนาศักยภาพให้พนักงานเจริญก้าวหน้า

  ไปพร้อมกับบริษัท

(8) ตระหนักและเคารพในสิทธิแห่งความเป็นเจ้าของของผู้ถือหุ้นรวมตลอดจนถึงสิทธิ

  ของผู้มีส่วนเกี่ยวข้องแต่ละราย และปฏิบัติต่อบุคคลเหล่านั้น ด้วยความเท่าเทียมกัน

(9) ดำเนินการโดยคำนึงถึงความรับผิดชอบที่มีต่อผู้ถือหุ้น ผู้มีส่วนเกี่ยวข้อง และต่อ

  สังคมโดยส่วนรวม

  (10) ดำเนินการโดยตระหนักถึงความรับผิดชอบต่อสิ่งแวดล้อม

  2. ผู้ถือหุ้น : สิทธิและความเท่าเทียมกัน

  SPI ให้ความเคารพต่อสิทธิแห่งความเป็นเจ้าของของผู้ถือหุ้น โดยปฏิบัติต่อผู้ถือหุ้นทุกราย

  อย่างเท่าเทียมกัน ผู้ถือหุ้นทุกรายมีสิทธิและความเท่าเทียมกัน ดังนี้

(1) สิทธิในการรับทราบข้อมูล ผลการดำเนินงาน นโยบายการบริหารงานอย่างสม่ำเสมอ

  และทันเวลา รวมถึงการรับทราบข้อมูลการทำรายการที่เกี่ยวโยงกันผ่านช่องทางของ

  ตลาดหลักทรัพย์แห่งประเทศไทย

(2) สิทธิในการเข้าร่วมประชุมผู้ถือหุ้นซึ่งปกติจัดให้มีปีละ 1 ครั้ง ในวัน เวลา และ

  สถานที่ที่เหมาะสม SPIได้ส่งหนังสือนัดประชุมพร้อมเอกสารข้อมูลประกอบการ

  ประชุมที่มีรายละเอียดเพียงพอ ซึ่งมีทั้งข้อเท็จจริงและเหตุผลรวมทั้งความเห็นของ

  คณะกรรมการบริษัทในทุกวาระ เพื่อให้ผู้ถือหุ้นได้พิจารณาล่วงหน้าไม่น้อยกว่า

  7 วัน การลงทะเบียนเข้าประชุมเป็นไปโดยสะดวกสามารถลงทะเบียนล่วงหน้า

  ก่อนการประชุมไม่น้อยกว่า 2 ชั่วโมง

(3) เพิ่มช่องทางการเผยแพร่หนังสือนัดประชุมผู้ถือหุ้นและเอกสารประกอบการประชุม

  เพื่อให้ผู้ถือหุ้นมีเวลาพิจารณามากยิ่งขึ้น และสามารถทราบรายชื่อผู้ถือหุ้น 10 อันดับ

  แรกของบริษัท ณ วันปิดสมุดทะเบียนผู้ถือหุ้น เพื่อประชุมสามัญประจำปีปัจจุบันได้

  ก่อนวันประชุมผ่านทาง website : www.spi.co.th นอกจากนี้ผู้ถือหุ้นยังสามารถ

  Download หนังสือมอบฉันทะที่ได้จัดทำและปฏิบัติตามประกาศของกระทรวงพาณิชย์

  ซึ่งมี 3 แบบ คือแบบ ก. แบบ ข. และ แบบ ค. โดยสามารถเลือกหนังสือมอบฉันทะ

  แบบใดแบบหนึ่งก็ได้

(4) SPI เปิดโอกาสให้ผู้ถือหุ้นสามารถมอบฉันทะให้ผู้อื่นมาประชุมแทนโดยมอบฉันทะ

  ให้บุคคลใดบุคคลหนึ่ง หรือกรรมการตรวจสอบและกรรมการอิสระของ SPI เข้า

  ประชุมแทน เพื่อเป็นตัวแทนรักษาสิทธิของตนได้

(5) ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว มีสิทธิออกเสียง

  ลงคะแนนในวาระที่เหลืออยู่ซึ่งยังไม่มีการพิจารณา

(6) SPI ได้อำนวยความสะดวกให้กับผู้ถือหุ้นอย่างเท่าเทียมกันทุกราย โดยก่อนเริ่มการ

  ประชุมได้มีการชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลง

  มติในแต่ละวาระ และเปิดโอกาสให้ผู้เข้าร่วมประชุมทุกรายแสดงความคิดเห็น

  ข้อเสนอแนะ ถามคำถามในแต่ละวาระและตอบข้อซักถามอย่าง ชัดเจนตรงประเด็น

  พร้อมทั้งมีการบันทึกรายงานการประชุมอย่างถูกต้องครบถ้วน มีการสรุปผลการ

  ลงมติจากการนับคะแนนเสียงในทุกวาระ ซึ่งรายงานการประชุมดังกล่าวได้ส่งให้

  ตลาดหลักทรัพย์แห่งประเทศไทยภายใน 14 วัน นับจากวันประชุมผู้ถือหุ้นแล้วเสร็จ

  นอกจากนี้แล้ว SPI ยังมีมาตรการดูแลการใช้ข้อมูลภายใน มีการควบคุมและดูแลการ

ทำรายการระหว่างกัน รวมทั้งมีการเปิดเผยข้อมูลที่เพียงพอและโปร่งใส

3. สิทธิของผู้มีส่วนได้เสียกลุ่มต่าง ๆ

  SPI เคารพต่อสิทธิของผู้มีส่วนได้เสียกลุ่มต่าง ๆ และได้กำหนดเป็นแนวปฏิบัติไว้ใน

  จรรยาบรรณของบริษัท เพื่อให้เกิดความมั่นใจว่าสิทธิตามกฎหมายที่เกี่ยวข้องของผู้มีส่วนได้เสีย

  จะได้รับการดูแลอย่างเป็นธรรมทุกฝ่าย

  ผู้ถือหุ้น

  SPI มุ่งมั่นในอันที่จะพัฒนากิจการของบริษัท ให้เจริญก้าวหน้า มีความมั่นคงสามารถ

  สร้างผลตอบแทนแก่ผู้ถือหุ้นได้อย่างเหมาะสม ปกป้องผลประโยชน์และดูแลทรัพย์สิน

  ของบริษัท เสมือนวิญญูชนพึงรักษาทรัพย์สินของตนเอง รายงานผลการดำเนินงานที่

  ถูกต้อง ครบถ้วน ตามความเป็นจริงอย่างสม่ำเสมอ ขจัดความขัดแย้งทางผลประโยชน์

  อย่างรอบคอบ ด้วยความมีเหตุมีผล เปิดเผยข้อมูลอย่างครบถ้วน และมีการจ่ายปันผล

  อย่างสม่ำเสมอ

  ลูกค้า

SPI ดำเนินธุรกิจโดยยึดถือความซื่อสัตย์ ยุติธรรมให้ข้อมูลที่ถูกต้องแก่ลูกค้า

คำร้องเรียนของลูกค้าพึงได้รับการเอาใจใส่และดำเนินการอย่างเป็นธรรม เพื่อ

สนองตอบความต้องการของลูกค้าอย่างรวดเร็ว พัฒนาสินค้าและบริการให้

ตรงตามความต้องการของลูกค้า คิดค้นนวัตกรรมใหม่ ๆ เพื่อเพิ่มคุณค่าให้แก่

สินค้าและบริการอย่างต่อเนื่อง รวมถึงรักษาความลับทางการค้าของลูกค้า

พนักงาน

พนักงานเป็นทรัพยากรที่มีค่า และเป็นหัวใจสำคัญที่จะพาองค์กรไปสู่ความสำเร็จ

SPI ปฏิบัติต่อพนักงาน โดยเคารพต่อศักดิ์ศรีความเป็นมนุษย์ และสิทธิพื้นฐาน

ของมนุษยชน สนับสนุน ส่งเสริม ฝึกฝนอบรม และพัฒนาความรู้ความสามารถ

ของพนักงานอย่างทั่วถึง สร้างความมั่นคงในอาชีพ และให้โอกาสในการเจริญ

ก้าวหน้าตามศักยภาพของแต่ละคน รวมถึงให้พนักงานมีส่วนร่วมในการกำหนด

ทิศทางการดำเนินงานและพัฒนาบริษัท ให้ผลตอบแทนด้วยความเป็นธรรม

เหมาะสมกับความรู้ความสามารถ ความรับผิดชอบ และผลการปฏิบัติงานของ

พนักงานแต่ละคน ดูแล รักษาสภาพแวดล้อมในการทำงาน โดยคำนึงถึงความ

ปลอดภัยต่อชีวิต สุขภาพ และทรัพย์สินของพนักงาน จัดให้มีสวัสดิการต่าง ๆ เช่น

- ห้องพยาบาล SPI จัดให้มีห้องพยาบาล เพื่อดูแลสุขภาพ และให้การรักษา

พยาบาลเบื้องต้น แก่พนักงานเมื่อเจ็บป่วย ซึ่งพนักงานจะได้รับการบริการ

ด้านการรักษาพยาบาลที่ได้มาตรฐาน และถูกต้องตามหลักการแพทย์ โดย

แพทย์และพยาบาลวิชาชีพ

- กองทุนสำรองเลี้ยงชีพ เพื่อการออมเงินในอนาคต โดยสมาชิกต้องส่งเงิน

เข้ากองทุนในอัตราร้อยละ 8 ของค่าจ้าง และจะได้รับเงินสมทบกองทุน

จากบริษัททุกเดือนในอัตราเดียวกัน

- เงินบำเหน็จเกษียณให้กับพนักงานเมื่อเกษียณอายุการทำงาน SPI จัดให้

มีเงินตอบแทนการเกษียณอายุ สำหรับพนักงานที่ได้ปฏิบัติงานด้วยดีกับ

บริษัทเป็นระยะเวลานาน เพื่อพนักงานจะได้นำเงินตอบแทนการเกษียณ

อายุที่ได้รับไปใช้ในการดำเนินชีวิตต่อไปอย่างมีความสุข

- มีการประกันภัยกลุ่มให้แก่พนักงาน SPI ได้จัดสวัสดิการด้านการ

ประกันภัยกลุ่มกรณีเสียชีวิตให้กับพนักงานทุกคนตามความเหมาะสม

เพื่อเป็นหลักประกันความเสี่ยงภัยที่อาจเกิดขึ้นกับพนักงานได้

- จัดฝึกอบรมและสัมมนาทั้งภายในและภายนอก เพื่อเป็นการเพิ่มความรู้

ความสามารถ และทักษะในการทำงานให้สูงขึ้น

คู่ค้า

ปฏิบัติให้เป็นไปตามข้อตกลง เงื่อนไขทางการค้า และให้ข้อมูลที่ถูกต้อง มีการ

สร้างสัมพันธภาพและความเข้าใจที่ดีต่อกัน รวมถึงแลกเปลี่ยนความรู้ ร่วมกัน

พัฒนาสินค้าและบริการเพื่อเพิ่มคุณค่าให้แก่สินค้าและบริการ ไม่เรียก รับ หรือ

ยินยอม ที่จะรับทรัพย์สิน หรือประโยชน์อื่นใด ซึ่งอยู่นอกเหนือข้อตกลง

ทางการค้า

การแข่งขันทางการค้า

SPI จะประพฤติปฏิบัติตามกรอบกติกาของการแข่งขันที่เป็นธรรม

สังคมและสิ่งแวดล้อม

SPI ดำเนินธุรกิจ โดยคำนึงถึงผลกระทบต่อทรัพยากรธรรมชาติ และสิ่งแวดล้อม

ปลูกฝังจิตสำนึกความรับผิดชอบต่อชุมชนและสังคมโดยส่วนรวม ให้เกิดขึ้นใน

บริษัท โดยกระทำอย่างต่อเนื่อง และสนับสนุนกิจกรรมอันเป็นประโยชน์ต่อ

ชุมชนและสังคมโดยส่วนรวม

นอกจากนั้น ความรับผิดชอบต่อสังคมและสิ่งแวดล้อม SPI ถือเป็นนโยบายหนึ่งในการ

ดำเนินธุรกิจ และตระหนักถึงความสำคัญในการมีส่วนร่วมสนับสนุนโดยทำคุณประโยชน์ต่อสังคม 

และคำนึงถึงผลกระทบต่อสิ่งแวดล้อม ได้แก่

ด้านสังคม

  SPI ได้ร่วมกับบริษัทในกลุ่มสหพัฒน์ จัดโครงการประกวดภาพจิตรกรรมเฉลิมพระเกียรติ

  พระบาทสมเด็จพระเจ้าอยู่หัว ฉลองศิริราชย์สมบัติครบ 60 ปี ในหัวข้อ “60 ปี
  เย็นศิระเพราะพระ

  บริบาล” เพื่อนำรายได้ทูลเกล้าฯ ถวายพระบาทสมเด็จพระเจ้าอยู่หัว โดยเสด็จพระราชกุศลผ่าน

  มูลนิธิราชประชานุเคราะห์ในพระบรมราชูปถัมภ์ ซึ่ง SPI มีส่วนร่วมในครั้งนี้ เป็นเงิน

  1,748,250.-บาท

  SPI ได้ร่วมสนับสนุน โครงการจัดพิมพ์เผยแพร่หนังสือ “พระราชินีของเรา : เรื่องเล่าจาก

  แผ่นดินใต้” และสมทบกองทุนช่วยเหลือครูผู้ประสบภัยใน 3
  จังหวัดชายแดนภาคใต้ของกระทรวงกระทรวงศึกษาธิการ เป็นเงิน 200,000.-บาท

  SPI ร่วมทูลเกล้าฯ ถวายเงินจำนวน 100,000.-บาท
  โดยเสด็จพระราชกุศลสมเด็จพระเทพรัตนราชสุดาสยามบรมราชกุมารี
  เพื่อช่วยเหลือผู้ประสบภัยภาคใต้ ผ่านสภากาชาดไทย

SPI ได้ร่วมสนับสนุนการจัดงาน Dinner Talk “อานันท์ ปันยารชุน กับการสร้างสันติสุข

  ในภาคใต้” เพื่อสนับสนุนการดำเนินกิจกรรมของคณะกรรมการอิสระ เพื่อความสมานฉันท์แห่งชาติ

  ในการเสริมสร้างสันติสุข ในจังหวัดชายแดนภาคใต้ เป็นเงิน 240,000.-บาท

  SPI ได้ร่วมกับบริษัทในกลุ่มสหพัฒน์บริจาคอาหารแห้ง อุปกรณ์กีฬา เสื้อผ้าและผลิตภัณฑ์

  ในเครือสหพัฒน์ให้กับทหาร ตำรวจ และอาสาสมัครในจังหวัดนราธิวาส ที่ปฏิบัติงานกรณีเหตุการณ์

  3 จังหวัด ชายแดนภาคใต้ รวมมูลค่าประมาณ 500,000.-บาท

  SPI ได้ร่วมบริจาคเงินสมทบ “กองทุนสหพัฒน์และพันธมิตรช่วยผู้ประสบภัยชาวใต้”

ผ่านมูลนิธิ ดร. เทียม โชควัฒนา จำนวน 1,000,000.-บาท เพื่อช่วยบรรเทาความเดือดร้อนใน

เหตุการณ์ธรณีพิบัติภัยคลื่นยักษ์ “สึนามิ”

  SPI ได้ร่วมสนับสนุนการจัดคอนเสิร์ตการกุศล “รักเพลง รักแผ่นดิน” ของกองทัพบก

เป็นเงิน 250,000.- บาท โดยนำรายได้ไปช่วยเหลือผู้ประสบธรณีพิบัติภัยคลื่นยักษ์ “สึนามิ”

ด้านการศึกษาและเยาวชน

  SPI ร่วมสนับสนุนการดำเนินงานของสมาคมธรรมศาสตร์ในพระบรมราชูปถัมถ์ จำนวน
  1,000,000.-บาท เพื่อส่งเสริมการศึกษา และบำเพ็ญสาธารณประโยชน์ต่อสังคม นักศึกษา
  และมหาวิทยาลัยธรรมศาสตร์

  SPI ร่วมสนับสนุนเงินจำนวน 200,000.-บาท ในโอกาสครบรอบ 50 ปี ของมหาวิทยาลัย

  บูรพา เพื่อนำไปพัฒนากิจการของมหาวิทยาลัย ตามพันธกิจหลักคือ มุ่งผลิตบัณฑิตให้มีคุณภาพ

  ทำการวิจัย ให้บริการวิชาการ แก่สังคม และชุมชน และทำนุบำรุงศิลปะวัฒนธรรม

  SPI ร่วมกับมูลนิธิ ดร.เทียม โชควัฒนา ให้การสนับสนุนงบประมาณ “โครงการสานฝันเพื่อน้อง”
  โดยบริจาคเงินสร้างอาคารเรียน ขนาด 8 ห้องเรียน 2 ชั้น ให้กับโรงเรียนบ้านเขาไม้แก้ว
  อำเภอกบินทร์บุรี จังหวัดปราจีนบุรี และมอบเงินทุนการศึกษา และเงินกองทุนอาหารกลางวัน
  ให้กับเด็กนักเรียนเป็นประจำทุกปี

SPI ร่วมกับมูลนิธิร่วมใจเครือสหพัฒน์ 2542 มอบทุนการศึกษาให้แก่นักเรียนในเขต

ท้องที่ ที่โครงการสวนอุตสาหกรรมฯ ทั้ง 3 แห่ง ตั้งอยู่เป็นประจำทุกปี

  SPI ร่วมกับสำนักงานวัฒนธรรม จังหวัดลำพูน จัดกิจกรรมธรรมทัศนาจร เยี่ยมชมโบราณ

  สถาน ซึ่งอยู่ในพื้นที่สวนอุตสาหกรรมเครือสหพัฒน์ ลำพูนโดยมีกลุ่มนักเรียน นักศึกษาและประชาชน

  เข้าร่วมโครงการ 500 คน

ด้านการพัฒนาชุมชน

SPI ร่วมกับสำนักงานกองทุน สนับสนุนการสร้างเสริมสุขภาพ (สสส.) กระทรวง

สาธารณสุขจัดสร้างสวนสุขภาพรื่นรมย์ โดยใช้สถานที่บริเวณสวนสาธารณะพรหมสถาน ซึ่งอยู่

ภายในสวนอุตสาหกรรมเครือสหพัฒน์ ลำพูน เปิดให้บริการแก่พนักงาน SPI พนักงานบริษัทลูกค้า

ที่อยู่ในสวนอุตสาหกรรมและประชาชนทั่วไป โดยได้ทำพิธีเปิดไปเมื่อวันที่ 19 พฤศจิกายน 2548

  SPI ร่วมกับชมรมบริหารบุคคลเครือสหพัฒน์ ทั้ง 3 โครงการ จัดกิจกรรม
  “โครงการเครือสหพัฒน์ร่วมใจต้านภัยยาเสพติด” โดยรณรงค์อย่างต่อเนื่อง ต้านภัยยาเสพติด
  เพื่อวัตถุประสงค์

  เดียวกัน คือ “โรงงานสีขาว” ทั้งนี้ได้สนองนโยบายของรัฐร่วมกับสำนักงานแรงงาน
  และสวัสดิการ

  สังคม โครงการดังกล่าว ประกอบด้วย

  - การจัดสัปดาห์ต้านภัยยาเสพติดในทุกโรงงานของสวนอุตสาหกรรมเครือสหพัฒน์

  - การจัดกีฬาต้านภัยยาเสพติดระหว่างบริษัทในกลุ่มสหพัฒน์ เช่น ฟุตบอล

  วอลเลย์บอล ตะกร้อ ฟุตซอล และจักรยานแรลลี่ ตลอดปี 2548

  - จัดรับบริจาคโลหิตพนักงานในกลุ่มสหพัฒน์ ร่วมกับโรงพยาบาลในท้องที่และกาชาดจังหวัด

  SPI ร่วมกับบริษัทในกลุ่มสหพัฒน์จัดโครงการจำหน่ายสินค้าราคาพิเศษในงาน “สหกรุ๊ปแฟร์”

  โดยร่วมกับกลุ่มแม่บ้าน OTOP ของแต่ละจังหวัด ที่สวนอุตสาหกรรมตั้งอยู่ เพื่อจัดจำหน่ายสินค้า

  อุปโภคและบริโภคให้กับพนักงาน และประชาชนรอบ ๆ พื้นที่สวนอุตสาหกรรม เป็นประจำทุกปี

  ตลอดจนใช้เป็นช่องทางจำหน่ายผลิตภัณฑ์ “หนึ่งตำบล หนึ่งผลิตภัณฑ์” (OTOP) ของกลุ่มแม่บ้าน

  ต่าง ๆ ในจังหวัดด้วย

  SPI ร่วมกับชุมชนโดยรอบสวนอุตสาหกรรม จัดกิจกรรมทางด้านศาสนา และวัฒนธรรม

  เป็นประจำทุกปี เช่น กิจกรรมทอดกฐินสามัคคี ถวายเทียนพรรษา และลอยกระทง เป็นต้น

ด้านพลังงาน

  ในปี 2548 ที่ผ่านมา สภาวะเศรษฐกิจของประเทศไทยมีตัวแปรที่สำคัญ คือ ราคาน้ำมัน

  ที่เพิ่มสูงขึ้นเกือบเท่าตัว ทำให้ต้นทุนในการดำเนินการทางด้านการผลิตและบริการเพิ่มสูงขึ้น ซึ่งมี

  ผลต่อมวลรวมของภาคธุรกิจทั้งหมด SPI ได้ตระหนักถึงผลกระทบจากการขึ้นราคาน้ำมัน และ

  คาดว่าการขึ้นราคาน้ำมันคงยังไม่หยุดนิ่งในเวลาอันใกล้ จึงได้กำหนดนโยบายในการหาพลังงาน

  ทดแทน เพื่อลดผลกระทบจากการขึ้นราคาน้ำมัน โดยร่วมกับบริษัท ปตท. จำกัด (มหาชน) จัดตั้ง

  สถานีก๊าซ NGV ขึ้นในบริเวณสวนอุตสาหกรรมเครือสหพัฒน์ ศรีราชา เพื่อให้บริการกับรถยนต์

  ของพนักงาน และบริษัทที่อยู่ในสวนอุตสาหกรรมดังกล่าว รวมทั้งให้บริการในการติดตั้งอุปกรณ์

  ในการใช้น้ำมันมาเป็นก๊าซ NGV ทั้งนี้ในการติดตั้งดังกล่าว ได้รับเงินทุนสนับสนุนจากภาครัฐบาล

  ส่วนหนึ่ง เพื่อเป็นการจูงใจให้หันมาใช้พลังงานก๊าซแทนน้ำมัน สำหรับสวนอุตสาหกรรมเครือ

  สหพัฒน์ กบินทร์บุรี SPI ได้ร่วมกับ บริษัท สหโคเจน (ชลบุรี) จำกัด (มหาชน) ศึกษาโครงการ

  ก่อสร้างโรงไฟฟ้าชีวมวล เพื่อทดแทนการใช้น้ำมันเตาในการผลิตไอน้ำของโรงงานต่าง ๆ
  โดยใช้

  การเผาไหม้ของชีวมวล เช่น เหง้าของมันสำปะหลัง ซังข้าวโพด หรือเศษไม้จากต้นยูคาลิปตัส

  ซึ่งจากการศึกษาความเป็นไปได้
  ปรากฏว่าทำเลที่ตั้งของโครงการมีความเหมาะสมและสามารถหา

  วัตถุดิบจากจังหวัดต่าง ๆ ในภาคอีสานได้ อาทิ นครราชสีมา สระแก้ว บุรีรัมย์ ชัยภูมิ
  รวมทั้งจังหวัด

  ในภาคตะวันออก อาทิ ฉะเชิงเทรา ปราจีนบุรี ชลบุรี ทำให้มั่นใจได้ว่าโครงการดังกล่าว
  จะเป็น

  ทางเลือกอีกทางหนึ่ง
  ในการเปลี่ยนการใช้พลังงานน้ำมันเป็นการใช้พลังงานจากชีวมวลที่หาได้ง่าย

  และมีราคาถูกกว่ามาก ซึ่งจะทำให้โรงงานต่าง ๆ ที่ตั้งอยู่ในสวนอุตสาหกรรมเครือสหพัฒน์

  กบินทร์บุรี สามารถลดต้นทุนในการผลิตลงได้อย่างมาก และจะเป็นจุดเด่นของโครงการในการ

  ดึงดูดนักลงทุนที่ต้องการใช้ไอน้ำในกระบวนการผลิต

ด้านสิ่งแวดล้อม

  SPI ส่งเสริมให้มีสภาพแวดล้อมที่ดีในการทำงาน และพัฒนาคุณภาพชีวิตต่อการทำงาน

  ของพนักงาน จึงจัดให้มีการปลูกไม้ยืนต้น และจัดเป็นสวนสาธารณะ เพราะ SPI ถือว่า
  ธรรมชาติ

  เป็นยาบำบัดที่ดีที่สุด และดูแลต้นไม้ทุกต้นด้วยความใส่ใจ เพื่อให้เป็นที่พักผ่อนของพนักงาน ที่อยู่

  ในสวนอุตสาหกรรมรวมทั้งคนในชุมชนนั้น ๆ และยังเป็นการสร้างสิ่งแวดล้อมที่ดีให้แก่ชุมชน เพื่อ

  ให้สมกับความเป็น “สวน” อุตสาหกรรม ซึ่งไม่ใช่มีแต่โรงงานอุตสาหกรรมเท่านั้น

  นอกจากนั้น ยังตระหนักถึงความสำคัญของการควบคุมผลกระทบต่อสิ่งแวดล้อม ได้ตั้ง

  หน่วยงาน เพื่อรับผิดชอบโดยตรง เพื่อควบคุมป้องกันไม่ให้การดำเนินงานของสวนอุตสาหกรรม

  ก่อให้เกิดผลกระทบต่อสิ่งแวดล้อมตามมาตรฐานที่กรมโรงงานอุตสาหกรรมกำหนด มีระบบบำบัด

  น้ำเสียส่วนกลาง ซึ่งระบบบำบัดน้ำเสียของสวนอุตสาหกรรมเครือสหพัฒน์ ศรีราชา
  ได้รับเกียรติบัตร

  จากชมรมสภาวะแวดล้อมสยามในปี 2537 นอกจากนี้ ยังมีการตรวจวัดคุณภาพอากาศและเสียง

  ซึ่งผลการตรวจวัดของสวนอุตสาหกรรม ทั้ง 3 แห่ง เป็นไปตามเกณฑ์มาตรฐาน

  4. การประชุมผู้ถือหุ้น

  คณะกรรมการบริษัทให้ความสำคัญต่อการประชุมผู้ถือหุ้น โดยถือเป็นหน้าที่ที่จะต้องเข้าร่วม

  ประชุมทุกครั้งหากไม่ติดภารกิจสำคัญ ในปี 2548 SPI จัดให้มีการประชุมผู้ถือหุ้นในวันที่ 25
  เมษายน

  2548 เพื่อให้ผู้ถือหุ้นได้พิจารณาและออกเสียงในกิจการต่าง ๆ
  ของบริษัทตามที่กฎหมายกำหนดโดย

  ได้จัดส่งหนังสือเชิญประชุม พร้อมเอกสารประกอบการประชุมล่วงหน้าก่อนวันประชุมไม่น้อยกว่า 7

  วัน ประกอบด้วยวาระการประชุมซึ่งบอกถึงข้อเท็จจริงและเหตุผลของแต่ละวาระ
  รวมทั้งความเห็น

  ของคณะกรรมการบริษัท สำเนารายงานการประชุมผู้ถือหุ้นครั้งก่อน รายงานประจำปี งบการเงิน

  หนังสือมอบฉันทะ และข้อมูลของบุคคลที่ได้รับการเสนอชื่อให้เข้าดำรงตำแหน่งกรรมการบริษัท
  เพื่อ

  ให้ผู้ถือหุ้นใช้ประกอบการตัดสินใจลงคะแนนในวาระต่าง ๆ กรณีที่ผู้ถือหุ้นประสงค์จะมอบฉันทะ

  ให้ผู้อื่นมาประชุมแทน สามารถเลือกมอบฉันทะให้บุคคลใดบุคคลหนึ่ง หรือกรรมการตรวจสอบ และ

  กรรมการอิสระของบริษัท เข้าประชุมแทนได้ โดยในการประชุมสามัญผู้ถือหุ้นมีกรรมการเข้าร่วม

  ประชุมรวม 13 ท่าน จาก 15 ท่าน ซึ่งรวมประธานกรรมการ และกรรมการผู้จัดการใหญ่
  นอกจากนี้

  SPI
  ยังได้เชิญผู้สอบบัญชีบริษัทเข้าร่วมประชุมด้วยในการประชุมประธานที่ประชุมได้มอบให้กรรมการ

  ผู้จัดการใหญ่ชี้แจงกติกาทั้งหมด รวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระ
  เปิด

  โอกาสให้ผู้ถือหุ้นสอบถามและแสดงความคิดเห็นได้อย่างเต็มที่ในทุกวาระ
  โดยมีการจดบันทึกประเด็น

  ที่สอบถามและข้อคิดเห็นที่สำคัญไว้ในรายงานการประชุม

  5. ภาวะผู้นำ และวิสัยทัศน์

  คณะกรรมการบริษัทมีภาวะผู้นำ มีความเป็นอิสระในการตัดสินใจ กำกับดูแลกิจการของบริษัท

  ให้เป็นไปตามวัตถุประสงค์ และเป้าหมายที่ได้กำหนดไว้ให้เกิดประโยชน์สูงสุดต่อบริษัทและผู้ถือหุ้น

  มีการบริหารงาน โดยการกำหนด เป้าหมาย กลยุทธ์ และจัดทำประมาณการ
  เพื่อให้บรรลุเป้าหมายที่

  กำหนดไว้ โดยนำหลักบรรษัทภิบาลมาเป็นเครื่องมือในการบริหารจัดการ
  เพื่อเพิ่มมูลค่าให้แก่กิจการ

  และผู้ถือหุ้น

  คณะกรรมการบริษัท ได้มีการติดตามผลการดำเนินงานของฝ่ายจัดการ โดยกำหนดให้มีการ

  รายงานผลการปฏิบัติงานตามมติของคณะกรรมการบริษัท และผลประกอบการของบริษัททุกเดือน

  ในการประชุมคณะกรรมการบริษัท

  คณะกรรมการบริษัทให้ความสำคัญต่อการพัฒนาตนเอง โดยได้เข้าร่วมสัมมนาหลักสูตรที่

เป็นประโยชน์ต่อการปฏิบัติหน้าที่กรรมการ คือได้เข้าร่วมอบรมหลักสูตร Director
Accreditation

Program (DAP) และ Director Certification Program (DCP) นอกจากนั้น
ประธานกรรมการบริษัท

ก็ได้ผ่านหลักสูตร The Role of Chairman 2000 (RCP)
ที่จัดโดยสมาคมส่งเสริมสถาบันกรรมการ

บริษัทไทย (IOD)

  6. ความขัดแย้งของผลประโยชน์

  SPI ปฏิบัติตามกฎเกณฑ์ของคณะกรรมการกำกับหลักทรัพย์และตลาดหลักทรัพย์ และของ

  ตลาดหลักทรัพย์แห่งประเทศไทย โดยคณะกรรมการบริษัทมีแนวทางปฏิบัติที่ชัดเจนในการดูแล เพื่อ

  ขจัดปัญหาความขัดแย้งทางผลประโยชน์อย่างรอบคอบด้วยความมีเหตุมีผล และเพื่อประโยชน์สูงสุด

  ของบริษัทและผู้ถือหุ้น

  การทำรายการที่อาจมีความขัดแย้งทางผลประโยชน์ SPI ได้แจ้งและเปิดเผยมติที่ประชุม

  โดยระบุ มูลค่ารายการ คู่สัญญา เหตุผลความจำเป็นของการทำรายการดังกล่าว
  โดยกรรมการผู้มี

  ส่วนได้เสียได้ออกจากห้องประชุมและไม่ได้ออกเสียงในวาระนั้น ๆ นอกจากนี้ยังได้จัดทำรายการ

  สรุปไว้ในรายงานประจำปีและแบบ 56-1

  SPI มีการดูแลเรื่องการใช้ข้อมูลภายใน โดยกำหนดไว้ในจรรยาบรรณพนักงาน ห้ามมิให้

  ผู้บริหาร และพนักงาน ซึ่งอยู่ในหน่วยงานที่รับทราบข้อมูลภายใน ทำการซื้อหรือขายหลักทรัพย์

  ของบริษัทในช่วง 1 เดือน ก่อนการเปิดเผยงบการเงินแก่สาธารณชน

  นอกจากนั้น ในการประชุมคณะกรรมการบริษัททุกครั้ง จะมีวาระเรื่องการถือหลักทรัพย์

ของกรรมการบริษัทและผู้บริหาร หากมีการซื้อขายหลักทรัพย์ของ SPI นอกจากจะต้องแจ้งให้

สำนักงานคณะกรรมการกำกับหลักทรัพย์และตลาดหลักทรัพย์ทราบแล้ว ยังต้องส่งสำเนาให้แก่

SPI เพื่อรายงานให้คณะกรรมการบริษัททราบในการประชุมคณะกรรมการบริษัทครั้งต่อไป

  7. จริยธรรมธุรกิจ

  SPI ได้จัดทำจริยธรรมธุรกิจ เพื่อให้กรรมการ ผู้บริหาร และพนักงานของบริษัท ยึดถือเป็น

  แนวทางในการปฏิบัติต่อบริษัท ผู้ถือหุ้น ลูกค้า พนักงาน คู่ค้า สังคม สิ่งแวดล้อม และคู่แข่งขัน

ทางการค้า

  นอกจากนั้น SPI ยังได้จัดทำจรรยาบรรณพนักงาน เพื่อให้เป็นแนวทางในการประพฤติ

ปฏิบัติของผู้บริหารและพนักงาน ในการทำหน้าที่ตามภารกิจของบริษัทด้วยจิตสำนึกที่ดี โดยมีการ

เผยแพร่ให้กับพนักงานทุกระดับผ่าน Website ของ SPI

  8. การถ่วงดุลของกรรมการที่ไม่เป็นผู้บริหาร

  นิยาม “กรรมการอิสระ” เป็นไปตามนิยามของสำนักงานคณะกรรมการกำกับหลักทรัพย์

และตลาดหลักทรัพย์แห่งประเทศไทย

  คณะกรรมการบริษัท มีจำนวน 15 ท่าน ประกอบด้วย

  - กรรมการที่เป็นผู้บริหาร 5 ท่าน

  - กรรมการที่ไม่เป็นผู้บริหาร 6 ท่าน

  - กรรมการที่มีความเป็นอิสระ 4 ท่าน ซึ่งดำรงตำแหน่งกรรมการ

  ตรวจสอบ 3 ท่าน

  กรรมการทั้ง 15 ท่านดังกล่าว จะเลือกประธานกรรมการ 1 ท่าน และรองประธานอีก 1 ท่าน

  คณะกรรมการบริษัท มีวาระการดำรงตำแหน่งตามข้อบังคับของบริษัท และเมื่อครบวาระ

แล้ว อาจได้รับการเลือกตั้งกลับเข้าดำรงตำแหน่งต่อไปได้อีก

  คณะกรรมการบริษัท มีหน้าที่ในการกำหนดนโยบาย แผนงาน งบประมาณ และกลยุทธ์ทาง

  ธุรกิจ ตลอดจนควบคุมการดำเนินงานของบริษัท โดยการแต่งตั้งคณะกรรมการบริหาร และ

  คณะกรรมการตรวจสอบ พร้อมทั้งกำหนดขอบเขต อำนาจ หน้าที่ และความรับผิดชอบของ

  คณะกรรมการแต่ละชุด เพื่อดำเนินงานให้เป็นไปตามนโยบายและวัตถุประสงค์ของบริษัท

  คณะกรรมการแต่ละชุด จะมีประธาน 1 ท่าน คอยดูแลการปฏิบัติงานให้สอดคล้องกับนโยบายของ

  คณะกรรมการบริษัท

  9. การรวมหรือแยกตำแหน่ง

  ประธานกรรมการบริษัท ประธานกรรมการบริหาร และกรรมการผู้จัดการใหญ่ มิได้เป็น

  บุคคลเดียวกัน ทั้งสามท่านจึงทำหน้าที่ต่างกัน อิสระจากกันแต่ก็ถ่วงดุลซึ่งกันและกัน นอกจากนี้

  ยังมีระเบียบปฏิบัติคณะกรรมการบริษัทที่กำหนดและแยกอำนาจของคณะกรรมการบริษัท และของ

  ฝ่ายจัดการในระดับต่าง ๆ เพื่อความโปร่งใสในการบริหารจัดการ

  10. ค่าตอบแทนของกรรมการและผู้บริหาร

  - ค่าตอบแทนกรรมการ

  SPI ยังไม่มีคณะอนุกรรมการกำหนดค่าตอบแทน แต่มีกระบวนการพิจารณาค่าตอบแทน

  เบื้องต้นที่เหมาะสม โดยคำนึงถึงผลประกอบการของบริษัท และวงเงินค่าตอบแทนที่ได้รับอนุมัติ

  จากที่ประชุมผู้ถือหุ้น กรรมการที่ได้รับมอบหมายในฐานะกรรมการให้มีหน้าที่และความรับผิดชอบ

  เพิ่มขึ้นก็จะได้รับค่าตอบแทนเพิ่มขึ้นที่สอดคล้องและเหมาะสมกับหน้าที่ และความรับผิดชอบที่เพิ่มขึ้น

  - ค่าตอบแทนผู้บริหาร เป็นไปตามกระบวนการพิจารณาค่าตอบแทนเบื้องต้นที่เหมาะสม

โดยคำนึงถึงผลประกอบการของบริษัทและผลการดำเนินงานของผู้บริหารแต่ละท่าน

  11. การประชุมคณะกรรมการบริษัท

  คณะกรรมการบริษัทให้ความสำคัญกับการเข้าร่วมประชุมคณะกรรมการบริษัท และถือเป็น

  หน้าที่สำคัญ เพื่อรับทราบและร่วมตัดสินใจในการดำเนินธุรกิจของบริษัท ซึ่ง SPI กำหนดให้มีการ

  ประชุมคณะกรรมการบริษัทไว้เป็นทางการล่วงหน้าตลอดปี โดยจะประชุมเดือนละ 1 ครั้ง
  เลขานุการ

  คณะกรรมการบริษัทจะส่งจดหมายเชิญประชุม พร้อมทั้งระเบียบวาระการประชุมที่ชัดเจนทั้งวาระ

  เพื่อทราบและวาระเพื่อพิจารณา
  ซึ่งมีวาระการติดตามผลการปฏิบัติงานตามมติที่ประชุมคณะกรรมการ

  บริษัท และผลประกอบการ พร้อมทั้งเอกสารประกอบการประชุมให้คณะกรรมการบริษัททราบเรื่อง

  ที่จะพิจารณาล่วงหน้าไม่น้อยกว่า 7 วัน
  กรรมการมีการอภิปรายและแสดงความคิดเห็นอย่างเปิดเผย

  ประธานกรรมการบริษัท เป็นผู้ประมวลความเห็น และข้อสรุปที่ได้จากที่ประชุม
  หากวาระใดกรรมการ

  มีส่วนได้เสียต้องออกจากการประชุมและไม่มีสิทธิลงคะแนนเสียงในวาระนั้น
  มีการบันทึกการประชุม

  เป็นลายลักษณ์อักษร
  และจัดเก็บรายงานการประชุมที่ผ่านการรับรองจากคณะกรรมการบริษัทไว้พร้อม

  สำหรับกรรมการบริษัทและผู้เกี่ยวข้องตรวจสอบได้

  ในปี 2548 คณะกรรมการบริษัทมีการประชุม จำนวน 12 ครั้ง
  โดยการเข้าร่วมประชุมของคณะกรรมการบริษัทแต่ละท่าน สรุปได้ดังนี้

+-------+----------------+--------------------+------------------------+
| ลำดับที่ | รายชื่อ          |                    | การเข้าร่วมประชุม /       |
|       |                |                    |                        |
|       |                |                    | การประชุมทั้งหมด          |
|       |                |                    |                        |
|       |                |                    | (ครั้ง)                  |
+-------+----------------+--------------------+------------------------+
| 1.    | นายโชคชัย       | อักษรนันท์            | 12/12                  |
+-------+----------------+--------------------+------------------------+
| 2.    | นายบุญปกรณ์      | โชควัฒนา            | 12/12                  |
+-------+----------------+--------------------+------------------------+
| 3.    | นายสำเริง       | มนูญผล              | 12/12                  |
+-------+----------------+--------------------+------------------------+
| 4.    | นายบุณยสิทธิ์      | โชควัฒนา            | 12/12                  |
+-------+----------------+--------------------+------------------------+
| 5.    | นายบุญเกียรติ     | โชควัฒนา            | 10/12                  |
+-------+----------------+--------------------+------------------------+
| 6.    | นายสมศักดิ์       | ธนสารศิลป์           | 12/12                  |
+-------+----------------+--------------------+------------------------+
| 7.    | นายสันติ         | วิลาสศักดานนท์        | 12/12                  |
+-------+----------------+--------------------+------------------------+
| 8.    | นายทนง         | ศรีจิตร์              | 12/12                  |
+-------+----------------+--------------------+------------------------+
| 9.    | นายซึโยชิ โนโระ  |                    | 12/12                  |
+-------+----------------+--------------------+------------------------+
| 10.   | นายกำธร        | พูนศักดิ์อุดมสิน         | 12/12                  |
+-------+----------------+--------------------+------------------------+
| 11.   | นายวัฒนเกียรติ    | จิรสิทธิธำรง          | 9/12                   |
+-------+----------------+--------------------+------------------------+
| 12.   | นายพิพัฒ         | พะเนียงเวทย์         | 8/12                   |
+-------+----------------+--------------------+------------------------+
| 13.   | นายวันชัย        | อ่ำพึ่งอาตม์           | 6/7                    |
+-------+----------------+--------------------+------------------------+
|       | (เข้าดำรงตำแหน่ง | เดือน พฤษภาคม)      |                        |
+-------+----------------+--------------------+------------------------+
| 14.   | นายสุรินทร์       | วัฒนศิริพงษ์           | 12/12                  |
+-------+----------------+--------------------+------------------------+
| 15.   | นายสมพงษ์       | วนาภา              | 8/8                    |
+-------+----------------+--------------------+------------------------+
|       | (เข้าดำรงตำแหน่ง | เดือน เมษายน )      |                        |
+-------+----------------+--------------------+------------------------+

  12. คณะอนุกรรมการ

  คณะกรรมการบริษัทได้แต่งตั้งคณะกรรมการชุดต่างๆ
  เพื่อดำเนินงานให้เป็นไปตามนโยบายและวัตถุประสงค์ของบริษัท ซึ่งปัจจุบันประกอบด้วย
  คณะกรรมการบริหารและคณะกรรมการตรวจสอบ โดยมีอำนาจหน้าที่และความรับผิดชอบ
  ตามที่ปรากฏในหัวข้อขอบเขตอำนาจหน้าที่ของคณะกรรมการแต่ละชุด
  (ซึ่งอยู่ในเรื่องโครงสร้างการจัดการ)

(1) คณะกรรมการบริหาร คือ คณะบุคคลที่ได้รับมอบหมายจากคณะกรรมการบริษัทให้

  ทำหน้าที่ในการบริหารจัดการกิจการของบริษัท ซึ่งมีฐานะเป็นพนักงาน หรือลูกจ้าง

  ประจำของบริษัท คณะกรรมการบริษัทจะแต่งตั้งทุกปี ในการประชุมคณะกรรมการ

  บริษัท เดือน พฤษภาคม หลังจากการประชุมสามัญผู้ถือหุ้นประจำปีใน เดือนเมษายน

  ซึ่งได้มีการแต่งตั้งคณะกรรมการบริษัทประจำปีแล้ว โดยมีขอบเขตอำนาจ หน้าที่ ตาม

  ที่คณะกรรมการบริษัทกำหนด ซึ่งปัจจุบันมีจำนวน 5 ท่าน และในปี 2548 มีการประชุม

  ทุกเดือน

(2) คณะกรรมการตรวจสอบ ประกอบด้วยกรรมการที่เป็นอิสระ จำนวน 3 ท่าน มีวาระ

  การดำรงตำแหน่งคราวละ 1 ปี จะแต่งตั้งเช่นเดียวกับคณะกรรมการบริหาร โดยมี

  ขอบเขต อำนาจ หน้าที่ ตามที่คณะกรรมการบริษัทกำหนด และในปี 2548 มีการ

  ประชุม 6 ครั้ง

  13. ระบบการควบคุมและการตรวจสอบ ภายใน

  คณะกรรมการบริษัทให้ความสำคัญต่อระบบการควบคุมในด้านการดำเนินงาน การเงิน การปฏิบัติ

  งาน และการกำกับดูแล มีการกำหนดอำนาจการอนุมัติตามระดับต่าง ๆ
  มีการแบ่งแยกหน้าที่ผู้ปฏิบัติงาน

  ผู้ติดตาม โดยมีหน่วยงานตรวจสอบภายในทำหน้าที่ตรวจสอบการปฏิบัติงานของระบบดังกล่าว
  ตลอดจน

  ให้คำแนะนำเพื่อให้เกิดความมั่นใจว่าได้ดำเนินการตามแนวทางที่กำหนดอย่างมีประสิทธิผล
  มีความเป็นอิสระ สามารถทำหน้าที่ตรวจสอบและถ่วงดุลได้อย่างเต็มที่

  คณะกรรมการบริษัทจึงกำหนดให้หน่วยงานตรวจสอบภายใน รายงานผลการตรวจสอบโดยตรง

  ต่อคณะกรรมการตรวจสอบ ซึ่งคณะกรรมการตรวจสอบมีหน้าที่สอบทานให้บริษัทมีระบบการควบคุม

ภายในที่เหมาะสม และมีประสิทธิภาพ และ SPI
ได้มีการทบทวนและกำหนดมาตรการควบคุมและป้องกัน

ความเสี่ยงที่อาจจะเกิดขึ้น โดยให้ความสำคัญกับสัญญาณเตือนภัยล่วงหน้าและความผิดปกติที่มีนัยสำคัญ

  โดยสรุปคณะกรรมการตรวจสอบ และคณะกรรมการบริษัทมีความเห็นพ้องต้องกันว่าบริษัทมี

ระบบการควบคุมภายในที่เหมาะสมและเพียงพอ รายงานของคณะกรรมการตรวจสอบได้แสดงไว้ใน

รายงานประจำปีและแบบ 56-1 แล้ว

  14. รายงานคณะกรรมการบริษัท

  คณะกรรมการบริษัทได้ตระหนักและมีความรับผิดชอบต่อความเชื่อถือได้และถูกต้องของข้อมูลทางการเงิน
  เพื่อให้นักลงทุนใช้ประกอบในการตัดสินใจ
  จึงได้จัดทำรายงานความรับผิดชอบของคณะกรรมการบริษัทต่อรายงานทางการเงิน
  ดังแสดงไว้ในรายงานประจำปีและแบบ 56-1 แล้ว

  15. ความสัมพันธ์กับผู้ลงทุน

  SPI ให้ความสำคัญต่อการเปิดเผยข้อมูลที่มีความโปร่งใส
  โดยฝ่ายบริหารดำเนินการในเรื่องเกี่ยวกับการเปิดเผยข้อมูล
  ทั้งข้อมูลทางการเงินและข้อมูลสำคัญที่มีผลกระทบต่อราคาหลักทรัพย์ของบริษัท
  ซึ่งเน้นให้มีความครบถ้วน ถูกต้อง เผยแพร่อย่างทั่วถึง และทันต่อเวลา
  เพื่อให้ผู้ลงทุนได้ประโยชน์สูงสุดจากข้อมูลเพื่อประกอบการตัดสินใจในการลงทุน
  โดยเผยแพร่ข้อมูลข่าวสารต่าง ๆ เพื่อให้ผู้ลงทุนและผู้ที่เกี่ยวข้องได้รับทราบ
  โดยผ่านช่องทางและสื่อการเผยแพร่ข้อมูลของตลาดหลักทรัพย์แห่งประเทศไทย
  และหากผู้ถือหุ้นหรือผู้ลงทุนต้องการทราบข้อมูลของ SPI
  และรายละเอียดเกี่ยวกับสวนอุตสาหกรรมทั้ง 3 แห่ง รวมทั้งนโยบายในการกำกับดูแลกิจการ
  จริยธรรมธุรกิจ และจรรยาบรรณพนักงาน ก็สามารถดูได้จาก website : www.spi.co.th
  ของ SPI ส่วนงานด้านผู้ลงทุนสัมพันธ์ SPI ยังไม่ได้จัดตั้งหน่วยงานเฉพาะขึ้น
  เพื่อให้บริการข้อมูลและข่าวสารกิจกรรมต่าง ๆ แต่ SPI
  ก็มีบุคคลที่สามารถให้ข้อมูลและข่าวสารตามที่ผู้ถือหุ้น นักลงทุนรวมทั้งผู้ที่เกี่ยวข้องต้องการ
  โดยสามารถติดต่อได้ที่คุณเสาวนีย์ นำเบญจพล ผู้จัดการฝ่ายทรัพยากรบุคคล โทรศัพท์
  0-2293-0030 โทรสาร 0-2293-0040

9.5 การดูแลเรื่องการใช้ข้อมูลภายใน

SPI มีระเบียบข้อบังคับเกี่ยวกับการปฏิบัติงาน และ SPI จะมีการประชุมกรรมการทุกเดือน
และมีวาระ

เรื่องการถือหลักทรัพย์บริษัทของกรรมการบริษัท
ซึ่งถ้ามีการซื้อขายหลักทรัพย์กรรมการจะต้องแจ้งให้บริษัท

และสำนักงานคณะกรรมการกำกับหลักทรัพย์และตลาดหลักทรัพย์ทราบทุกครั้ง นอกจากนั้น
ยังได้กำหนดไว้

ในจรรยาบรรณพนักงานห้ามมิให้ผู้บริหารและพนักงาน
ซึ่งอยู่ในหน่วยงานที่รับทราบข้อมูลภายในทำการซื้อ

หรือขายหลักทรัพย์ของบริษัทในช่วง 1 เดือน ก่อนการเปิดเผยงบการเงินต่อสาธารณชน

9.6 บุคลากร

  ณ วันที่ 31 ธันวาคม 2548 SPI มีพนักงานรวมทั้งสิ้น 96 คน (ไม่รวมพนักงานที่ดำรงตำแหน่ง

  กรรมการบริหาร และผู้บริหาร) โดยแบ่งตามสายงานหลักได้ดังนี้

+----------------------------------+-----------------------------------+
| สายงานหลัก                        | จำนวนพนักงาน                       |
+----------------------------------+-----------------------------------+
| 1. ฝ่ายบริหาร 1                    | 52                                |
+----------------------------------+-----------------------------------+
| 2. ฝ่ายบริหาร 2                    | 44                                |
+----------------------------------+-----------------------------------+

ปี 2548 SPI ได้จ่ายค่าตอบแทนให้แก่พนักงานรวม 48,085,798.- บาท
โดยเป็นค่าตอบแทนในรูป

เงินเดือน และเงินอุดหนุน

SPI ได้จัดให้มีกองทุนสำรองเลี้ยงชีพขึ้น เพื่อเป็นสวัสดิการและหลักประกันแก่พนักงานโดยพนักงาน

ที่สมัครเข้าเป็นสมาชิกกองทุนสำรองเลี้ยงชีพ
จะได้รับเงินสมทบกองทุนจากบริษัททุกเดือนในอัตราร้อยละ 8

ของค่าจ้าง โดยสมาชิกต้องสะสมเงินเข้ากองทุนในอัตราเดียวกันด้วย
หากเดือนใดสมาชิกไม่ได้สะสมเงิน

เข้ากองทุน SPI ไม่ต้องจ่ายเงินสมทบให้สมาชิกผู้นั้นในเดือนนั้น ๆ เมื่อสมาชิกสิ้นสภาพลง
สมาชิกจะได้

รับเงินสะสมและเงินสมทบรวมทั้งส่วนเฉลี่ยผลประโยชน์สุทธิตามเงื่อนไขของกองทุน

นโยบายในการพัฒนาพนักงานของบริษัท

เพื่อให้พนักงานได้มีโอกาสเพิ่มศักยภาพ และยกระดับในการทำงานของตนเอง ให้ทันต่อการ

เปลี่ยนแปลงที่เกิดขึ้นตลอดเวลา อีกทั้งเป็นการสนองตอบต่อนโยบายของรัฐบาลในการส่งเสริม และ

สนับสนุนให้สถานประกอบการมีส่วนร่วมในการพัฒนาฝีมือแรงงานให้มากยิ่งขึ้น SPI
จึงมีนโยบายในการ

พัฒนาบุคลากร โดยจัดให้มีการฝึกอบรมพนักงานในทุกระดับ เพื่อเป็นการเพิ่มความรู้ ความสามารถ

และทักษะในการทำงานให้สูงขึ้น สามารถตอบสนองการมอบหมายงานในปัจจุบันและอนาคต
โดยได้จัด

หลักสูตรฝึกอบรมภายในที่เหมาะสมให้กับพนักงาน และจัดส่งพนักงานเข้าร่วมฝึกอบรมกับชมรมต่าง ๆ

ภายในกลุ่มสหพัฒน์ เช่น ชมรมบริหารบุคคลเครือสหพัฒน์ ชมรมบริหารบัญชีและการเงินเครือสหพัฒน์

ทั้งนี้ เพื่อสร้างความสัมพันธ์อันดีระหว่างพนักงานบริษัทในกลุ่ม ส่งเสริมให้บริษัทในกลุ่มมีแนวนโยบาย

และวิถีทางในการปฏิบัติงานที่ใกล้เคียงกัน
ตลอดจนส่งพนักงานไปรับการฝึกอบรมภายนอกอย่างสม่ำเสมอ